И хала некъ дийнна к1иранах бира оха. 1аламат ч1ог1а йовха а йолуш лома хьалаг1ерташ дара тхо. Жим-жима садо1ура оха х1ума яа а, наб ян а. Некъ т1етт1а кхераме хуьулуш бара. Иза т1ехула кхозуш чхар болче кхечира, лаха чохь к1орга 1ин дара. Чувоьжначуьнга даха дог дацара. Цу новкъа говраш юьхь лаьцна юьгура муридаша. Ч1ог1а тахъаьлла нах буй хиира суна нохчий. Говрашна т1аьхьах1оттийна вуьгура совдегар и ца кхерийта, муш тесна говран нуьйрах д1авихкинера. Мел хала некъ барх х1умма а к1ад ца лора нохчий. Гарехь уьш халонаш лан 1емина нах бара я уьш кхоьруш х1ума адацара. Даиман а багахь: «Лаилах1а-иллаллах1а, Лаилах1а-иллаллах1», – бохуш, зуькаран мукъам а бара церан.